樹仁斥$4000萬 成立多媒體製作中心
樹仁大學全新「賽馬會多媒體製作中心」昨日正式啟用!黛安都有去湊熱鬧,仲見到唔少名人!包括樹仁大學校董會成員、退休法官胡國興、香港新聞博覽館有限公司主席陳祖澤,同埋多名資深傳媒人「撑場」,認真畀面!
聽講中心前身係新傳網,樹仁大學今次斥資$4,000萬成立,當中馬會資助$2,348萬。中心喺今年1月先落成嘅研究院綜合大樓內,有成3.4萬呎,而且設備好齊全,包括有容納200人嘅多媒體劇場,可以一邊錄影,一邊網上做live,仲可透過手機app即場進行投票,而劇場嘅座位可隨時收起,立即變成錄影廠或者黑盒劇場亦得。
黛安仲知道,馬會今次資助當中,有$300幾萬會畀中學生、非政府組織同樹仁合作,喺3年內利用中心設備製作短片,參加多媒體製作比賽。樹仁畀到最全面嘅資源學生,又可以貢獻社會,真係好有heart呀!
撰文:
黛安
消息特靈八卦公關
欄名: 八卦名利場